Z A P I S N I K

sa 5. sjednice Vijeća Mjesnog odbora Vrapče-jug, održane

 14. listopada  2021. 
u prostorijama MS Vrapče-jug, s početkom u 18,00 sati


NAZOČNI ČLANOVI VIJEĆA: Rajka Bermanec, Korana Jelovac, Dejan Kapac, Tanja Kristić Laketa, Tatjana Šimek, Ivan Šurbek, Ivan Zanoški

NENAZOČNI ČLANOVI VIJEĆA: Nema

OSTALI NAZOČNI: M. Z., predstavnik stanara Ulice I. Poljski put

Predsjedava: Dejan Kapac, predsjednik Vijeća 

Zapisnik vodi: Matija Grilec, vježbenik – viši stručni suradnik u Gradskom uredu za mjesnu samoupravu

Predsjednik je otvorio sjednicu i  pozdravio prisutne članove Vijeća.

Predsjednik konstatira da je nazočno 7 članova Vijeća, što znači da Vijeće može pravovaljano odlučivati.

Predsjednik je dao na usvajanje zapisnik od 4. sjednice Vijeće Mjesnog odbora Vrapče-jug.
Prisutni su članovi Vijeća sa sedam (7) glasova „za“ jednoglasno usvojili zapisnik s prethodne 4. sjednice VMO-a Vrapče-jug.

 
Predsjednik je predložio slijedeći dnevni red:


DNEVNI RED

1. Prijedlog zaključka o prihvaćanju Plana prioriteta za 2022. godinu
2. Prijedlog zaključka o postavljanju uzdignutih ploha u Ulici 4. Pavlenski odvojak na zahtjev stanara
3. Prijedlog zaključka o postavljanju uzdignutih ploha u Ulici I. Poljski put na zahtjev stanara
4. Prijedlog zaključka o iznosu naknade za korištenje dvorane MO uz naplatu
5. Prijedlog zaključka o traženju statusa čestice k.č. 4596-5, k.o Vrapče
6. Informacije, pitanja i prijedlozi

Prisutni su dnevni red jednoglasno prihvatili.	



Ad 1.
Prijedlog zaključka o prihvaćanju Plana prioriteta za 2022. godinu

Predsjednik VMO Vrapče-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova “za“ donosi


Z A K LJ U Č A K

Vijeće Mjesnog odbora Vrapče– jug donosi prijedlog prioriteta malih komunalnih akcija za 2022. godinu:
1. Obnova dječjeg parka u Ulici Stužečki put

2. Sanacija kolnika u Ulici Oranice

3. Sanacija terase u prostorima Mjesnog odbora u Medarskoj ulici

4. Uređenje parka u Ulici Kopačevski put
 

Ad 2.
Prijedlog zaključka o postavljanju uzdignutih ploha u Ulici 4. Pavlenski odvojak na zahtjev stanara

Predsjednik VMO Vrapče-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova “protiv“  donosi


Z A K LJ U Č A K

Vijeće Mjesnog odbora Vrapče - jug nije suglasno s prijedlog zaključka o postavljanju uzdignutih ploha u Ulici 4. Pavlenski odvojak.

Ad 3.
Prijedlog zaključka o postavljanju uzdignutih ploha u Ulici I. Poljski put na zahtjev stanara

Predsjednik VMO Vrapče-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova “za“  donosi

	

Z A K LJ U Č A K

Vijeće Mjesnog odbora Vrapče - jug u podržava prijedlog zaključka o postavljanju uzdignutih ploha u Ulici I. Poljski put na zahtjev stanara, te traže donošenje rješenja od Gradskog ureda za prostorno uređenje, izgradnju Grada, graditeljstva, komunalnih poslova i prometa.

Ad 4.
Prijedlog zaključka o iznosu naknade za korištenje dvorane MO uz naplatu

Predsjednik VMO Vrapče-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće sa 5 glasova “za“ i 2 glasa “protiv“ donosi


Z A K LJ U Č A K

Vijeće Mjesnog odbora Vrapče - jug donosi zaključak kojim određuju visinu naknade za korisnike prostora koji svoju djelatnost obavljaju sa naplatom i ostvaruju dobit u iznosu od 0,48 kn/m2 i po satu korištenja bez PDV-a.

Ad 5.
Prijedlog zaključka o traženju statusa čestice k.č. 4596-5, k.o Vrapče

Predsjednik VMO Vrapče-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova “za“  donosi


Z A K LJ U Č A K

VMO Vrapče-jug traži od Gradskog ureda za prostorno uređenje, izgradnju Grada, graditeljstva, komunalnih poslova i prometa očitovanje da li je Ulica Oranice od kbr. 71 do 81, k.č. 4596-5, k.o Vrapče cesta. Ukoliko nije, molimo Vas provođenje postupka za upis u zemljišne knjige. Molimo povratnu informaciju  o učinjenom.


Ad 6.
Informacije, pitanja, prijedlozi

Sastanku je prisustvovao gosp. M. Z., predstavnik stanara Ulice I. Poljski put. Ukazao je na svakodevni problem brze vožnje vozača osobni automobila koji ugrožavaju sigurnost stanovnike ulice. Naveo je da na navedenoj lokaciji postoji znak ograničenja brzine “30“ , ali ga vozači osobnih automobila svjesno krše. Njegov prijedlog za rješavanje tog problema je  postavljanje uspornika, te ako je potrebno i potpisivanje suglasnosti za njihovo postavljanje.   



Sjednica je završila u 18:40 sati
			
		

KLASA:026-02/21-002/1742

